A. W. Yrjänä

A.W. Yrjänä (oikealta nimeltään Aki Ville Yrjänä, s. 30. heinäkuuta 1967 Kemi) on suomalainen rock-muusikko ja runoilija. Hän on tullut tunnetuksi CMX-yhtyeen laulajana, sanoittajana ja basistina. Hän on myös säveltänyt suurimman osan CMX-yhtyeen lauluista. Lisäksi hän on julkaissut kuusi runokokoelmaa. 

 Elämä ja ura 

Yrjänä asui nuoruudessaan Torniossa. Yrjänän työläiskodissa luettiin runoutta ja hän harrasti tieteiskirjallisuutta. Hän oli myös kiinnostunut parapsykologiasta ja teosofiasta. Yrjänä innostui punkrockista ja osallistui erilaisiin yhtyehankkeisiin. 18-vuotiaana hän perusti CMX:n.Miten minusta tuli minä, A. W. Yrjänä. Radio Suomi 15.8.2007. Viitattu 19.12.2016. Yrjänä toimi vuosina 1987–88 torniolaisen hardcore punk -yhtye Terveiden käsien kitaristina ja soitti yhtyeen EP-levyillä Oma koloni, Anno Domini sekä Pahan voima. Kyseisillä EP:illä Yrjänä vastasi myös kappaleiden sävellyksistä. Muutettuaan Helsinkiin hän opiskeli yliopistossa teologiaa, uskontotiedettä ja filosofiaa. Myöhemmin hän jätti opintonsa kesken ja siirtyi kokonaan muusikon uralle.

Yrjänän sanoitusten tunnusomainen piirre on symbolisuus ja kuvallisuus sekä vaikutteiden ottaminen uskonnoista, mytologioista ja kansanperinteestä. Sanoituksia on pidetty vaikeaselkoisina, mutta niiden takana on Yrjänän itsensä mukaan yhteiskunnallista kantaaottavuutta.

Julkaisevana runoilijana Yrjänä aloitti vuonna 1997 esikoiskokoelmallaan Arcana, josta otettiin yhdeksän painosta. Hän on julkaissut kuusi runokokoelmaa, joista kaksi ensimmäistä kustansi Like ja uudemmat Johnny Kniga. Yrjänän runoudessa esiintyy sekä filosofisia teemoja että arkista kuvausta. Yrjänän esikoisromaani Joonaanmäen valaat julkaistiin huhtikuussa 2017. 

CMX:n lisäksi Yrjänä on muun muassa Osuuskunta Lilithin perustajajäsen sekä tuotantoyhtiö Inkfishin osakas. Yrjänä on naimisissa toimittaja-muusikko Kikke Heikkisen kanssa. Pariskunta asuu Porvoossa.CMX:n A. W. Yrjänä täytti 50 vuotta — näin hän on muuttunut!

Yrjänä osallistui Vain elämää -tv-ohjelman 14. tuotantokaudelle, joka esitettiin Nelosella syksyllä 2023. 

A.W. Yrjänä julkaisi 15. maaliskuuta 2024 ensimmäisen sooloalbuminsa Heliografi. Levyn on tuottanut Erno Laitinen.  Kiertueella hänen yhtyeessään soittaa Jussi Kinnunen, Erno Laitinen, Oscar Gräsbeck ja Jarkko Saarinen.

A.W. Yrjänän elämästä ja urasta kertova teos A.W. Yrjänä, Alkemisti ilmestyy maaliskuussa 2026.

 Diskografia 
pienoiskuva|A. W. Yrjänä.
 CMX 
Katso CMX-diskografia yhtyeen artikkelista.

 Terveet Kädet 
 Oma koloni (1988)
 Anno Domini (1989)
 Pahan voima (nauhoitettu 1987, julkaistu 1995)

 A.W. Yrjänä 
 Heliografi (2024)

 Kirjallinen tuotanto 

 Romaanit 


 Runokirjat 






Arcana ja Rota on julkaistu myös CD-äänikirjana Yrjänän lukemana.

 Muut kirjat 


 Hippo Taatila: A.W. Yrjänä, alkemisti. Helsinki: Like, 2026 

 Lähteet 

 Kirjallisuutta 


 Aiheesta muualla 

 A. W. Yrjänä: ”En koe olevani rokkari”. Radiomafian Kohtaaminen.
 Perttu Häkkinen: A. W. Yrjänä & salatieteet.
 Rouhiainen, Mikko & Saxell, Jani: A. W. Yrjänä haaveilee levystä, jolla olisi vain korppikotkan raakuntaa. Ylioppilaslehti 12/2002.
 Parhi, Katariina: A. W. Yrjänä. Kaltio 6/2002.
 Yrjänä, A. W.: Minun pohjoiseni. Kaltio 4/2006.

Luokka:CMX
Luokka:Suomalaiset basistit
Luokka:Suomalaiset rocklaulajat
Luokka:Suomalaiset rockmuusikot
Luokka:Suomalaiset rockmusiikin säveltäjät
Luokka:Suomalaiset sanoittajat
Luokka:Suomalaiset runoilijat
Luokka:Suomalaiset kirjailijat
Luokka:Vuonna 1967 syntyneet
Luokka:Elävät henkilöt